नशा समाज और देश के विकास में बाधा: एसपी
पुलिसप्रशासन द्वारा लोगों को नशे के खिलाफ जागरूक करने के लिए गुरुवार को गांव भुंदड़वास पिलछियां में नशा जागरूकता शिविर लगाया गया। शिविर में एसपी ओपी नरवाल बतौर मुख्य अतिथि पहुंचे, जबकि अध्यक्षता सदर थाना प्रभारी प्रदीप कुमार ने की।
एसपी ओपी नरवाल ने कहा कि नशा समाज देश के विकास में बहुत बड़ी बाधा है। अच्छे समाज की स्थापना के लिए नशे को खत्म करना जरूरी है। उन्होंंने कहा कि युवा वर्ग को नशे को फैशन समझता है, लेकिन जब इसकी लत लग जाती है, तब इसे छोडऩा बहुत मुश्किल हो जाता है। नशे की लत में काफी लोग अपनी जान गंवाने के साथ-साथ धन-दौलत बर्बाद कर देते हैं। हमें दवाओं का सदुपयोग करना चाहिए। कई लोग दवाओं को नशे के रूप में प्रयोग करते हैं, जो कि गलत है। उन्होंने कहा कि माता-पिता का भी फर्ज बनता है कि वे अपने बच्चों का ध्यान रखें ताकि वे नशों की लत में ना पड़ें।
इस मौके पर सरपंच कृष्ण खैरा, भुंदड़वास के सरपंच प्रतिनिधि दर्शन सिंह, अजायब सिंह, गम दूर सिंह, बलबीर सिंह, चौकी प्रभारी पुष्पेंद्र सिंह, एएसआई सर्वजीत सिंह, रोशन लाल मौजूद थे।
ग्रामीण क्षेत्र में आयोजित शिविर में लोगों को संबोधित करते एसपी ओपी नरवाल।
bho_Deva hin_Deva hin_Deva bho_Deva hin_Deva